ഡ്രീം ഓഫ് സ്പ്രിംഗ്

1901-ൽ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ വരച്ച ഒരു എണ്ണച്ചായാചിത്രമാണ് ഡ്രീം ഓഫ് സ്പ്രിംഗ് (Rêve de printemps) വസന്തത്തെ അപ്രസ്തുത പ്രശംസയായി ചിത്രീകരിച്ചിരിക്കുന്ന ഈ ചിത്രത്തിൽ വനപ്രദേശത്തെ ജലധാരയ്ക്കരികിൽ ഇരിക്കുന്ന ഒരു യുവതിക്കു ചുറ്റും മൂന്നു കുഞ്ഞുമാലാഖമാർ (ദൈവദൂതർ) വസന്തകാലപൂക്കൾകൊണ്ട് ഒരു റീത്തുണ്ടാക്കി കിരീടം പോലെ യുവതിയെ അണിയിക്കുവാൻ ശ്രമിക്കുന്നതായി കാണിച്ചിരിക്കുന്നു.Dream of Spring (Rêve de printemps), Bouguereau, William-Adolphe, Indianapolis Museum of Art, www.imamuseum.orgIndianapolis Museum of Art receives major painting by William-Adolphe Bouguereau, artdaily.com
 ചിത്രകാരനെക്കുറിച്ച് 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, പ്രത്യേകിച്ച് സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

ഇവയും കാണുക
 William-Adolphe Bouguereau gallery

അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ